CELEX: 62021TN0629
Language: da
Date: 2021-09-29 00:00:00
Title: Sag T-629/21: Sag anlagt den 29. september 2021 — Ereğli Demir ve Çelik Fabrikaları m.fl. mod Kommissionen

22.11.2021   
            
            
               DA
            
            
               Den Europæiske Unions Tidende
            
            
               C 471/59
            
         
      Sag anlagt den 29. september 2021 — Ereğli Demir ve Çelik Fabrikaları m.fl. mod Kommissionen
      (Sag T-629/21)
      (2021/C 471/84)
      Processprog: engelsk
      
         Parter
      
      
         Sagsøgere: Ereğli Demir ve Çelik Fabrikaları TAŞ (Istanbul, Tyrkiet), İskenderun Demir ve Çelik AŞ (Payas, Tyrkiet) og Erdemir Çelik Servis Merkezi Sanayi ve Ticaret AŞ (Gebze, Tyrkiet) (ved advokaterne J. Cornelis og F. Graafsma)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens gennemførelsesforordning (EU) 2021/1100 af 5. juli 2021 om indførelse af en endelig antidumpingtold og endelig opkrævning af den midlertidige told på importen af visse varmvalsede flade produkter af jern og ulegeret stål eller andre former for legeret stål med oprindelse i Tyrkiet (EUT 2021 L 238, s. 32) annulleres, og
               
            
                  —
               
               
                  Europa-Kommissionen tilpligtes at betale sagsøgernes omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Med det første anbringende gøres gældende, at der foreligger en tilsidesættelse af artikel 2, stk. 10, litra j), i Europa-Parlamentets og Rådets forordning (EU) 2016/1036 (1), idet der blev foretaget en valutaomregning, som ikke er påkrævet. Sagsøgerne har endvidere gjort gældende, at indledningen til artikel 2, stk. 10, og artikel 2, stk. 5, i forordning (EU) 2016/1036 også blev tilsidesat, eftersom omkostningerne ikke blev fastslået på grundlag af de optegnelser, der blev ført af sagsøgerne.
               
            
                  2.
               
               
                  Med det andet anbringende gøres gældende, at der foreligger en tilsidesættelse af artikel 2, stk. 10, litra j), i forordning (EU) 2016/1036 samt af artikel 2.4 i WTO’s antidumpingaftale og af princippet om god forvaltningsskik som følge af nægtelsen af justering for risikoafdækningsgevinster og –tab.
               
            
                  3.
               
               
                  Med det tredje anbringende gøres gældende, at der foreligger en tilsidesættelse af artikel 2, stk. 5 og 6, og indledningen til artikel 2, stk. 10, i forordning 2016/1036 som følge af dobbelttælling af visse salgs- og administrationsomkostninger og andre generalomkostninger for Isdemirs hjemmemarkedssalg gennem Erdemir.
               
            
                  4.
               
               
                  Med det fjerde anbringende gøres gældende, at der foreligger en tilsidesættelse af artikel 2, stk. 6, i forordning (EU) 2016/1036 og artikel 2.2.2 i WTO’s antidumpingaftale som følge af udelukkelsen af valutakursgevinster eller –tab fra salgs- og administrationsomkostninger og andre generalomkostninger.
               
            
         (1)  Europa-Parlamentets og Rådets forordning (EU) 2016/1036 af 8.6.2016 om beskyttelse mod dumpingimport fra lande, der ikke er medlemmer af Den Europæiske Union (EUT 2016, L 176, s. 21).